
                                         CONSILIUL JUDEŢEAN
HOTĂRÂRE   
privind aprobarea Indicatorilor Tehnico-Economici pentru proiectul “Conectarea la reţeaua TEN-T a comunităţilor rurale din Vestul judeţului Bistriţa-Năsăud” 
Consiliul Judeţean Bistriţa-Năsăud, întrunit în şedinţă extraordinară în data de 13.07.2018, în prezenţa 24 consilieri judeţeni;

Având în vedere:

       - Expunerea de motive nr.IX/14693 din 12.07.2018 a Vicepreşedintelui Consiliului Judeţean Bistriţa-Năsăud; 

       - raportul comun nr.14700 din 12.07.2018 al Direcției tehnice, investiții, lucrări publice, Direcţiei economice şi Direcţiei dezvoltare durabilă şi relaţii externe din cadrul Consiliului Judeţean Bistriţa-Năsăud;
       - prevederile art.44 şi art.45 din Legea nr.273/2006 privind finanţele publice locale, cu modificările şi completările ulterioare;

       - prevederile Hotărârii Guvernului nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice actualizată la zi cu modificările și completările ulterioare;

- prevederile Hotărârii Consiliului Judeţean Bistriţa-Năsăud nr. 14/15.02.2018 privind aprobarea bugetului de venituri şi cheltuieli al Judeţului Bistriţa-Năsăud pe anul 2018, cu modificările și completările ulterioare;
- Decizia Comisiei Europene de adoptare a Programului Operațional Regional (POR) 2014-2020 din 23 iunie 2015;

- prevederile Ghidului solicitantului - condiții specifice de accesare a fondurilor în cadrul Apelului de proiecte nr. POR 2018/6/6.1/6 PROIECTE NEFINALIZATE, Apel pentru Regiunile mai puţin dezvoltate, Apel Naţional, Axa prioritară 6 - Îmbunătățirea infrastructurii rutiere de importanță regională, Prioritatea de investiții 6.1 - Stimularea mobilității regionale prin conectarea nodurilor secundare și terțiare la infrastructura TEN-T, inclusiv a nodurilor multimodale, aprobat prin Ordinul Ministrului Dezvoltării Regionale şi Administrației Publice nr. 5259/06.07.2018;

- prevederile Hotărârii Consiliului pentru dezvoltare regională a Regiunii de Dezvoltare Nord-Vest nr. 494/ 29.06.2018 cu privire la extinderea reţelei de drumuri aferente Proiectului Strategic „Traseul Regional Transilvania de Nord”, înregistrată la Consiliul Judeţean Bistriţa-Năsăud cu nr. IV/14367 din 09.07.2018;


- Contract de lucrări nr.7627/30.05.2014 având ca obiect “Modernizare DJ 170, km 13+130-14+470 în localitatea Negrileşti, judeţul Bistriţa-Năsăud”;


- Contract de lucrări nr.12756/12.08.2015 având ca obiect “Modernizare DJ 170, km 13+450-24+450, Negrileşti-Breaza-limită cu judeţul Maramureş”;


- Contract de lucrări nr.17232/28.10.2015 având ca obiect “Modernizare DJ 171, km 0+000-39+520, Uriu-limită de județ Maramureș + Obiect3, km 28+617-39+520, Târlișua-limită de judeţ Maramureș”;

- raportul nr.IBa/14764 din 13.07.2018 al Comisiei economice;
- raportul nr.IBa/14765 din 13.07.2018 al Comisiei de urbanism.
În temeiul prevederilor art.91 alin.(1) lit.b), alin.(3) lit.f), art.98 şi art. 115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare,
HOTĂRĂŞTE:


Art.1. (1) Se aprobă proiectul “Conectarea la reţeaua TEN-T a comunităţilor rurale din Vestul judeţului Bistriţa-Năsăud” în vederea finanțării acestuia în cadrul Programului Operațional Regional 2014-2020, Axa prioritară 6 - Îmbunătățirea infrastructurii rutiere de importanță regională, Prioritatea de investiții 6.1 - Stimularea mobilității regionale prin conectarea nodurilor secundare și terțiare la infrastructura TEN-T, inclusiv a nodurilor multimodale, nr. apelului de proiecte POR 2018/6/6.1/6.


(2) Proiectul “Conectarea la reţeaua TEN-T a comunităţilor rurale din Vestul judeţului Bistriţa-Năsăud” prevede activități de modernizare și reabilitare pentru îmbunătăţirea parametrilor relevanţi a unor tronsoane de drum județean care fac parte din traseul regional: DJ170 Reteag (DN17) - Ciceu Giurgeşti - Negrileşti - Purcărete - Breaza - Limită judeţ Maramureş, km 0+000 - 24+500 + DJ171 Uriu (DN17) - Ilişua - Dobric - Căianu Mic - Spermezeu - Lunca Borlesei - Borleasa - Târlişua - Agrieş - Agrieşel - Limită judeţ Maramureş km 0+000 - 39+520.



Art.2. Se aprobă indicatorii tehnico-economici aferenţi proiectului “Conectarea la reţeaua TEN-T a comunităţilor rurale din Vestul judeţului Bistriţa-Năsăud”, conform Anexei care face parte integrantă din prezenta hotărâre.
Art.3. Consiliul Județean Bistrița-Năsăud își asumă faptul că la momentul recepției lucrărilor implementate prin proiectul “Conectarea la reţeaua TEN-T a comunităţilor rurale din Vestul judeţului Bistriţa-Năsăud”, întregul traseu va fi funcțional, în stare bună, în integralitatea sa (inclusiv tronsoanele finanțate din alte surse de finanțare), asigurându-se conectarea la rețeaua TEN-T.
Art.4. Prezenta hotărâre a fost adoptată cu un număr de 24 voturi „pentru”.
Art.5. Cu ducerea la îndeplinire a prevederilor prezentei hotărâri se încredinţează Direcția tehnică, investiții, lucrări publice, Direcţia economică şi Direcţia dezvoltare durabilă şi relaţii externe din cadrul Consiliului Judeţean Bistriţa-Năsăud. 

Art.6. Prezenta hotărâre se comunică de către Serviciul administraţie şi relaţii publice cu:

· Administratorul public al judeţului;

· Direcţia economică;

· Direcţia tehnică, investiții, lucrări publice;
· Direcția dezvoltare durabilă şi relaţii externe;
· Instituţia Prefectului - judeţul Bistriţa-Năsăud.
VICEPREŞEDINTE

